בכל פעם שנדמה שאנחנו יודעים את מספר הנפגעות מאלון קסטיאל, מתגלות מתלוננות נוספות - לרובן אותו סיפור של אובדן הכרה והתעוררות כשהן לצדו, מבועתות. שרון שפורר עושה סדר. אינפוגרפיקה: יעל שינקר
אינפוגרפיקה: יעל שינקר
4 – זהו מספר הנשים שנכללות בכתב האישום שבהן הודה שפגע איש הנדל"ן וחיי הלילה אלון קסטיאל במסגרת הסדר טיעון. המעשים בהם הודה: ניסיון אונס, מעשה מגונה בכח, מעשה מגונה והטרדה מינית.
אלא שהמספר 4 רחוק מלייצג את מספר הנשים שנפגעו מקסטיאל. המספר הזה מגיע ליותר מעשרים:
לפני שנה חשפנו במקום הכי חם בגיהנום את פרשת קסטיאל. הצלחנו לעשות זאת אחרי שהבאנו עדויות של כמה בעלי מועדונים בתל אביב שסיפרו שהרחיקו את קסטיאל מהמועדון שלהם בגלל תלונות על הטרדות. מרגע שבו פרסמנו את הפרשה, הגיע זרם בלתי פוסק של עדויות. חלק מהן פרסמנו, וחלק לא פרסמנו כלל לבקשת הנשים שנפגעו.
אלון קסטיאל הורחק ממועדונים בגלל תלונות על הטרדה – החשיפה הראשונה במקום הכי חם בגיהנום
"אני לא זוכרת כלום, התעוררתי ערומה לידו במיטה" – עדויות נוספות של מתלוננות על קסטיאל
בתוך כמה ימים החלו נשים שנפגעו על ידי קסטיאל לפנות למשטרה ולהתלונן. בסך הכל הגיעו למשטרה (בין אם ביוזמתן ובין אם ביוזמת השוטרים) 14 נשים. אבל, כאמור, לא כל מי שפרסמנו את סיפורן בחרו להתלונן במשטרה וגם לא חשפנו את סיפוריהן של כולן.
אלון קסטיאל
שתי דוגמאות לסיפורים שלא חשפנו היו של אישה שטענה כי קסטיאל אנס אותה, ושל אישה שטענה שקסטיאל הטריד אותה מינית. האחרונה מתגוררת בחו"ל. היא רצתה להתלונן במשטרה וביקשה לבדוק כיצד היא יכולה לעשות זאת מעבר לים, אבל למרות כמה פניות למשטרה בשאלה מה עליה לעשות והאם השוטרים רוצים את פרטיה – במשטרה לא עשו דבר.
בכל מקרה חלף עוד חודש וקסטיאל נעצר על ידי המשטרה. בתוך זמן קצר הגישה נגדו הפרקליטות כתב אישום שכלל 6 נשים – 2 מהן טענו לאונס.
אחרי הסדר הטיעון: מתלוננת תתבע את קסטיאל על מאות אלפי שקלים
כעבור זמן קצר הפרקליטות הגישה כתב אישום מתוקן שבו מופיעות 5 נשים – עם אישום אחד בלבד על אונס. זאת לאחר שאישום אחד נמחק בשל התיישנות.
בחודש יוני האחרון נחשף כי הפרקליטות וקסטיאל באמצעות עורכי דינו החלו בהליך גישור. בדצמבר האחרון הסתיים הגישור בהסכמת הצדדים – בכתב האישום המתוקן בעקבות ההסדר, זה שבעובדות שלו הודה קסטיאל, נכללו 4 נשים ולא 5.
אישום אחד ירד בעקבות הסדר הטיעון, אחרי שהשופט בדימוס שגישר בין הצדדים הביע את דעתו כי לא היו במעשי קסטיאל אינדיקציות לפלילים. כתב האישום המתוקן כבר לא כלל את עבירת האונס. האישום החמור ביותר היה ניסיון לאונס.
עדות חדשה בפרשת קסטיאל: "אני בטוחה שסוממתי"
תלונה חדשה הוגשה במשטרה נגד קסטיאל
אבל נחזור רגע אחורה, עוד לפני שנחתם הסדר הטיעון. חודש אחרי תחילת הגישור בין הצדדים הגיעה אישה נוספת למשטרה והתלוננה שקסטיאל אנס אותה. המשטרה והפרקליטות לא כללו את המקרה הזה בהסדר הטיעון ועד היום לא עשו פעולות חקירה בנושא וגם לא ביצעו עימות בין קסטיאל לאישה.
וגם בכך לא תם העניין. רגע אחרי חתימת הסדר הטיעון הגיעה אישה נוספת למשטרה והתלוננה כי קסטיאל אנס אותה. כמו רבות לפניה גם היא העלתה חשד כי השתמש בסם אונס (עדות נוספת של אישה אחרת שטוענת כי קסטיאל אנס אותה בעזרת סם אונס פורסמה לאחרונה במקום הכי חם בגיהנום).
וכך כיום, אחרי הסדר הטיעון, יש שתי תלונות במשטרת ישראל נגד קסטיאל שעדיין פתוחות.
[mc4wp_form id="1006521"]



הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







